## Ατομικά Μοντέλα

### Quiz

1. Ποιοι ήταν οι πρώτοι που θεώρησαν την ύλη άτμητη;
   1. Ο Λεύκιππος και ο Αριστοτέλης.
   2. Ο Πλάτωνας και ο Δημόκριτος.
   3. Ο Λεύκιππος και ο Δημόκριτος.
   4. ΟΠλάτωνας και ο Αριστοτέλης.
2. Το ηλεκτρόνιο το ανακάλυψε ο:
   1. Thomson.
   2. Rutherfod.
   3. Dalton.
   4. Bohr.
3. Το μοντέλο του σταφιδόψωμου ανήκει στον:
   1. Bohr.
   2. Thomson.
   3. Dalton.
   4. Rutherford.
4. Σύμφωνα με το μοντέλο του σταφιδόψωμου:
   1. Τα άτομα είναι σφαίρες αρνητικού φορτίου με τα ηλεκτρόνια ομοιόμορφα σκορπισμένα.
   2. Τα άτομα είναι σφαίρες θετικού φορτίου με τα ηλεκτρόνια ομοιόμορφα εγκατεσπαρμένα.
   3. Στο κέντρο του ατόμου υπάρχει ένας ακίνητος πυρήνας θετικού φορτίου και γύρω, σε κυκλικές τροχιές οποιασδήποτε ακτίνας, περιφέρονται τα ηλεκτρόνια.
   4. Στο κέντρο του ατόμου υπάρχει ένας ακίνητος πυρήνας θετικού φορτίου και γύρω, σε καθορισμένες κυκλικές τροχιές, περιφέρονται τα ηλεκτρόνια.
5. Σωμάτια α είναι:
   1. πυρήνες υδρογόνου.
   2. άτομα χρυσού.
   3. πυρήνες ηλίου.
   4. κομμάτια χαρτιού.
6. Κατά την εκτέλεση του πειράματος του Rutherford θα έπρεπε, σύμφωνα με το μοντέλο του Thomson:
   1. τα σωμάτια α να αποκλίνουν από την πορεία τους κατά 90 μοίρες.
   2. τα σωμάτια α να απορροφώνται απο το φύλλο χρυσού.
   3. τα σωμάτια άλφα να αποκλίνουν όλα σημαντικά.
   4. τα σωμάτια α να μην επηρεάζονται σημαντικά στην κίνησή τους.
7. Ο Rutherford παρατήρησε ότι:
   1. τα σωμάτια α περνούν χωρίς να αλλάζουν διεύθυνση.
   2. τα σωμάτια α αποκλίνουν ακόμη και κατά 180 μοίρες.
   3. τα σωμάτια α αποκλίνουν μόνο κατά 180 μοίρες.
   4. τα σωμάτια α απορροφώνται από το χρυσό.
8. Το μοντέλο του Rutherford:
   1. ονομάστηκε πλανητικό!
   2. μοντέλο του σταφιδόψωμου!
   3. εξηγούσε τα γραμμικά φάσματα εκπομπής και απορρόφησης.
   4. εξηγούσε τα φάσματα των αερίων.
9. Τα αέρια εκπέμπουν:
   1. γραμμικά φάσματα χαρακτηριστικά των στοιχείων.
   2. συνεχή φάσματα χαρακτηριστικά των στοιχείων.
   3. είτε γραμμικά είτε συνεχή φάσματα.
   4. γραμμικά φάσματα που δεν έχουν συγκεκριμένη μορφή για κάθε στοιχείο.
10. Σύμφωνα με το πρότυπο του Bohr:
    1. το ηλεκτρόνιο του υδρογόνου μπορεί να περιφέρεται σε οποιουδήποτε τύπου τροχιά γύρω από τον πυρήνα του.
    2. το ηλεκτρόνιο του υδρογόνου μπορεί να περιφέρεται σε καθορισμένες τροχιές διαφόρων μορφών.
    3. το ηλεκτρόνιο του υδρογόνου μπορεί να μετακινείται από τροχιά σε τροχιά απορροφώντας οποιοδήποτε ποσό ενέργειας του δοθεί.
    4. το ηλεκτρόνιο του υδρογόνου μπορεί να απορροφά ή να εκπέμπει μόνο συγκεκριμένης ενέργειας φωτόνια μετακινούμενο μόνο σε καθορισμένες κυκλικές τροχιές.
11. Σύμφωνα με την ηλεκτρομαγνητική θεωρία:
    1. τα ηλεκτρόνια θα έπρεπε να κινούνται σε κυκλικές τροχιές γύρω από τον πυρήνα.
    2. τα ηλεκτρόνια θα έπρεπε να κινούνται σε σπειροειδή τροχιά συνεχώς αυξανόμενης συχνότητας.
    3. θα έπρεπε να κινούνται ακαθόριστα γύρω από τον πυρήνα.
    4. τα ηλεκτρόινα θα έπρεπε να κινούνται σε σπειροειδή τροχιά, διαρκώς μειούμενης συχνότητας, μέχρις ότου πέσουν … στον πυρήνα!
12. Το πρότυπο του Rutherford:
    1. δεν συσχετιζόταν με τα φάσματα εκπομπής και απορρόφησης των αερίων.
    2. ερμήνευε σωστά τα φάσματα εκπομπής και απορρόφησης των αερίων.
    3. αδυνατούσε να ερμηνεύσει τα φάσματα εκπομπής και απορρόφησης των αερίων.
    4. προέβλεπε ότι τα φάσματα εκπομπής και απορρόφησης των αερίων θα έπρεπε να είναι γραμμικά.
13. Οι παραδοχές του Bohr:
    1. έρχονταν σε πλήρη συμφωνία με την ηλεκτρομαγνητική θεωρία.
    2. έρχονταν σε αντίθεση με την ηλεκτρομαγνητική θεωρία.
    3. στηρίζονταν στην ηλεκτρομαγνητική θεωρία.
    4. δεν σχετίζονταν με θέματα με τα οποία ασχολούνταν η ηλεκτρομαγνητική θεωρία.
14. Σύμφωνα με το πρότυπο του Bohr:
    1. η τροχιά ενός ηλεκτρονίου γύρω από τον πυρήνα είναι σπειροειδής.
    2. η στροφορμή του ηλεκτρονίου είναι κβαντωμένη.
    3. τα ηλεκτρόνια πρέπει να ακτινοβολούν συνεχώς ενέργεια.
    4. επιτρεπόμενη είναι κάθε κυκλική τροχιά που μπορεί να υπάρξει γύρω από τον πυρήνα.
15. Σύμφωνα με το πρότυπο του Bohr:
    1. ένα ηλεκτρόνιο μπορεί να απορροφήσει, μέσω κρούσης, οποιοδήποτε ποσό ενέργειας.
    2. ένα ηλεκτρόνιο μπορεί να μεταβεί σε τροχιά υψηλότερης ενέργειας μόνο με απορρόφηση φωτονίου.
    3. ένα ηλεκτρόνιο μπορεί να μεταβεί σε τροχιά υψηλότερης ενέργειας μόνο με συνδυασμό ταυτόχρονης απορρόφησης μέσω κρούσης και φωτονίου.
    4. ένα ηλεκτρόνιο μπορεί να απορροφήσει, μέσω κρούσης, συγκεκριμένα μόνο ποσά ενέργειας για τη μετάβαση από μία επιτρεπόμενη τροχιά σε άλλη.
16. Σύμφωνα με το πρότυπο του Bohr:
    1. ένα ηλεκτρόνιο που κινείται σε ορισμένη επιτρεπόμενη τροχιά δεν εκπέμπει ακτινοβολία.
    2. ένα ηλεκτρόνιο, καθώς κινείται σε ορισμένη επιτρεπόμενη τροχιά, κάπου κάπου εκπέμπει ακτινοβολία.
    3. ένα ηλεκτρόνιο, καθώς κινείται σε ορισμένη επιτρεπόμενη τροχιά, εκπέμπει συνεχώς ακτινοβολία.
    4. ένα ηλεκτρόνιο δεν εκπέμπει ακτινοβολία μόνο όταν κινείται από επιτρεπόμενη σε επιτρεπόμενη τροχιά.